als_Latn dik_Latn sag_Latn
Prishtinë, 20 nëntor 2013 – Komuna e Prishtinës, shpreh shqetësimin dhe reagimin e saj ndaj fushatës shpifëse, trilluese dhe denigruese që kanë nisur ndaj saj, pronarët e gazetës Kosova sot, të cilët këtë medium po e përdorin për të arritur qëllimet e tyre, e që kanë të bëjnë kryekëput me kërkesën e tyre për ndryshimin në mënyrë të paligjshme të disa planeve rregulluese.
I fundit shkrim në këtë fushatë shpifëse të pronarëve të këtij mediumi është shkrimi i ditës se sotme (e mërkure, dt. 20 nëntor 2013), ku ky medium duke përdorur emrin e një qytetari, që tashme nuk ka arritur të fitoj votat për të hyre në asamble komunale, shpif dhe trillon rreth industrisë se ndërtimit në Prishtinë.
Komuna sqaron të gjithë qytetarët dhe opinionin e gjerë se çdo plane rregullues që është hartuar nga Komuna, është hartuar në konsultim me ta dhe në asnjë rast, komuna nuk ka ndërmarr iniciativa të një anshme për modifikimin apo ndryshimin e çfarëdo plani urbanistik në çfarë pjesë të qytetit.
Komuna po ashtu sqaron opinionin edhe në lidhje me shkrimin tjetër të këtij mediumi të publikuar me datën 19.11.2013, me titull “Plas skandali në Qendrën e Mjekësisë Urgjente “, se asgjë nga ajo që është thënë në atë artikull nuk qëndron dhe këtë e ka dëshmuar edhe raporti i Trupit Ekzekutiv të Inspektoratit të Punës, më numër protokolli 01/400, i datës 14.11.2013, i cili trup i ka dhënë të drejt plotësisht organit për anulimin e konkursit të përmendur të tekst. Ky anulim i konkursit ka ardhur pas presionit që ka bërë z. Ismet Arifi për pranimin e gruas se djalit të tij në këtë pozitë në mënyrë jo ligjore.
Andaj, komuna thekson fuqishëm se shkrimet e fundit të këtij mediumi, janë shkrime skandaloze, që përmes skandalizimit të opinionit, denigrimit dhe dëmtimit të imazhit të Komunës se Prishtinës dhe personaliteteve të ndryshme, pronarët e këtij mediumi synojnë të arrijnë qëllimet e tyre jo ligjore.
Këtë gjë e ka dëshmuar disa here edhe Këshilli i medieve të shkruara të Kosovës, përmes vendimeve të tij, ku ka konstatuar se ky medium për interesa të pronarëve të saj, qëllimisht po e shantazhon dhe po trillon në adrese të institucionit të komunës.
Komuna, duke e konsideruar gazetën Kosova sot, si shembullin me të keq të përdorimit të një mediumi nga ana e pronarëve për të arritur qëllimet egoiste të tyre, kërkon nga prokuroria, Këshilli i medieve të shkruara të Kosovës dhe të gjitha institucionet e tjera që merren më monitorimin e medieve që marrin masa për ndalimin e fushatës shpifëse të gazetës Kosova sot. /KI/
als_Latn als_Latn als_Latn als_Latn als_Latn als_Latn als_Latn